La Carretera de Llíria es converteix, per segon any, en eix comercial per als vianants
2025-07-24

La Regidoria de Promoció Econòmica de l’Ajuntament de Burjassot, dirigida per Emili Altur, està ultimant els preparatius, de la mà de CEMEF, per convertir la Carretera de Llíria, dissabte que ve 7 de març en un eix comercial per als vianants.

Després de l’èxit collit el passat any en aquest eix comercial, la Regidoria ha volgut repetir l’experiència que tan bons resultats comercial i de públic va tenir en 2014.

Així, el dissabte 7 de març a partir de les 10 del matí, la Carretera de Llíria es tallarà al trànsit rodat amb l’objectiu no solament de dinamitzar les vendes i fomentar el comerç d’aquesta zona sinó també de facilitar les compres dels veïns i visitants de Burjassot que tindran l’oportunitat de fer-les passejant de manera tranquil·la per aquest eix comercial.

Com és habitual, la participació en aquesta campanya és gratuïta per als comerciants i hostalers de l’eix comercial de Carretera de Llíria i, tots els qui estiguen interessats a participar tan sols han de posar-se en contacte amb l’Àrea de Promoció Econòmica en el telèfon, 96 316 02 50 o en el correu electrònic, empresas2@cemef.com.